AQSh prezidentligi uchun saylovda Demokratlar partiyasidan nomzod bo‘lmish Hillari Klinton ABC telekanalidagi jonli efirda bodring bankasini ochib, sog‘lig‘i yomonligi to‘g‘risidagi xabarlar yolg‘onligini ko‘rsatib berdi. Klinton boshlovchining salomatligi haqidagi savollarga hazilomuz javob qaytardi. U raqibi Donald Tramp va uning tarafdorlarining fikriga qarshi chiqqan. Ular Klintonning sog‘lig‘i bilan muammolari mavjudligini va agarda saylovda g‘olib chiqsa, bu uning Oq uydagi to‘laqonli ishiga o‘z ta’sirini o‘tkazishini qayd etishgan edi. «Mening tomir urishimni tekshirib ko‘ring va binoyidek ekanligimga ishonch hosil qiling!» — dedi u. Klinton boshlovchi Jimmi Kimmelning taklifini qabul qilgan holda tuzlangan bodring bankasini ochdi va salomatligi joyidaligini namoyish etdi.